**APSTIPRINĀTS**

ar Nodarbinātības valsts aģentūras

Iepirkuma komisijas sēdes

2018. gada 24. oktobra

protokolu Nr.1

## iepirkuma

(Publisko iepirkumu likuma 9.panta kārtībā)

## “Latvijas simtgades ietvaros, brīvprātīgo godināšanas pasākumu organizēšana Latvijas novados”

**nolikums**

## Iepirkuma identifikācijas Nr. NVA 2018/32

Rīga

2018

**I. VISPĀRĪGĀ INFORMĀCIJA**

1. **Iepirkuma nosaukums identifikācijas numurs**

“Latvijas simtgades ietvaros, brīvprātīgo godināšanas pasākumu organizēšana Latvijas novados”, Nr. NVA 2018/32

1. **Pasūtītājs**

Nodarbinātības valsts aģentūra

Adrese: K.Valdemāra ielā 38 k – 1, Rīgā, LV – 1010

1. **Pasūtītāja kontaktpersona un informācijas apmaiņa**

Ieva Arndte-Kokare, Pakalpojumu departamenta Nodarbinātības pasākumu nodaļas Brīvprātīgo projekta koordinatore, e-pasts: ieva.arndte-kokare@nva.gov.lv.

Informācijas apmaiņa starp Nodarbinātības valsts aģentūru (turpmāk – Pasūtītājs) un pakalpojuma sniedzēju (turpmāk – Pretendents) notiek rakstveidā pa pastu vai elektroniski, izmantojot kontaktpersonas elektronisko pasta adresi.

1. **Iepirkuma priekšmets un paredzamā līgumcena**
	1. Iepirkuma priekšmets ir brīvprātīgo godināšanas pasākumu organizēšana Rīgā un Latvijas reģionos, t.sk. nodrošinot ēdināšanas pakalpojumus, telpu noformējumu un iekārtojumu, tehnisko nodrošinājumu, muzikālo noformējumu, balvu izgatavošanu un piegādes, un pasākuma vadītāja pakalpojumus pasākumu laikā atbilstoši nolikuma 1.pielikumā “Tehniskā specifikācija” noteiktajam.
	2. CPV kods – 79952000-2 (Pasākumu organizēšanas pakalpojumi).
	3. Paredzamā maksimālā līgumcena - EUR 16 528,93 (bez PVN).
2. **Līguma izpildes laiks un vieta**

5.1. Līguma izpildes laiks – no līguma noslēgšanas dienas līdz saistību pilnīgai izpildei, bet ne ilgāk kā līdz 2018.gada 28.decembrim.

5.2. Līguma izpildes vieta – Latvijas Republika.

1. **Iespējas iepazīties ar nolikumu**
	1. Iepirkuma nolikums un ar to saistītā iepirkuma dokumentācija ir publicēta, un brīvi pieejama Pasūtītāja mājas lapā www.nva.gov.lv sadaļā – Iepirkumi. Jautājumu vai nolikuma grozījumu gadījumā norādītajā adresē iepirkuma komisija aktualizēs nepieciešamo informāciju.
	2. Pretendenta pienākums ir pastāvīgi sekot Pasūtītāja mājas lapā publicētajai informācijai. Iepirkumu komisija nav atbildīga par to, ja kāds ieinteresētais piegādātājs nav iepazinies ar informāciju par šo iepirkumu.
	3. Pasūtītājs sniegs atbildes uz ieinteresēto Pretendentu uzdotajiem jautājumiem un sniegs papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu. Ja Pretendents ir laikus pieprasījis papildu informāciju par nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Atbildes uz Pretendenta uzdotajiem jautājumiem tiks publicētas Pasūtītāja mājas lapā www.nva.gov.lv sadaļā – Iepirkumi, kā arī nosūtītas uz Pretendenta norādīto elektroniskā pasta adresi.
	4. Ar nolikumu un tā pielikumiem (drukātā formātā) var iepazīties Pasūtītāja telpās: K. Valdemāra ielā 38 k-1, Rīgā, Pasūtītāja darba laikā: katru darba dienu no 8:30 līdz 17:00, pārtraukums 12:00 līdz 12:30, iepriekš piesakoties pie nolikumā norādītās kontaktpersonas.
2. **Piedāvājuma iesniegšanas vieta, datums, laiks un kārtība**
	1. Piedāvājuma iesniegšanas termiņš: Pretendents piedāvājumu var iesniegt ne vēlāk, kā līdz **2018. gada 6. novembrim plkst.11:00**.
	2. Pretendents iesniedz piedāvājumu personīgi vai atsūtot to pa pastu, vai parakstītu ar drošu elektronisko parakstu uz e-pasta adresi nva@nva.gov.lv, atbilstoši normatīvajiem aktiem par elektronisko dokumentu noformēšanu.
	3. Piedāvājuma iesniegšanas vieta: K.Valdemāra ielā 38 k-1, Rīgā, LV-1010, piedāvājumu ievietojot 1.stāva foajē novietotajā  pasta kastē uz, kuras rakstīts “Nodarbinātības valsts aģentūra”, Pasūtītāja darba laikā: katru darba dienu no 8.30 līdz 17.00 vai nosūtot pa pastu ierakstītā sūtījumā. Nosūtot piedāvājumu pa pastu, Pretendents uzņemas atbildību par piedāvājuma saņemšanu līdz nolikumā norādītajam termiņam nolikumā norādītajā vietā. Piedāvājumi pēc nolikumā norādītā iesniegšanas termiņa netiks pieņemti un vērtēti, kā arī pa pastu saņemtie piedāvājumi netiks atvērti un tiks nosūtīti atpakaļ Pretendentam.

**II. Prasības attiecībā uz piedāvājuma noformējumu un iesniegšanu**

1. Piedāvājums jāsagatavo un jāiesniedz atbilstoši iepirkuma nolikumā izvirzītajām prasībām.
2. Piedāvājumu papīra formātā iesniedz 2 (divos) eksemplāros, kas ievietoti vienā ārējā iepakojumā (viens oriģināleksemplārs ar norādi ORIĢINĀLS un viena kopija ar norādi KOPIJA). Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
3. Uz iepakojuma jānorāda:
	1. Pasūtītāja nosaukums un juridiskā adrese;
	2. Pretendenta nosaukums un juridiskā adrese;
	3. atzīme “Piedāvājums iepirkumam “Latvijas simtgades ietvaros, brīvprātīgo godināšanas pasākumu organizēšana Latvijas novados” (iepirkuma identifikācijas numurs – NVA 2018/32). **Neatvērt līdz piedāvājumu atvēršanas sanāksmei”**.
4. Ja piedāvājums tiek sūtīts elektroniski un parakstīts ar drošu elektronisku parakstu, piedāvājumam uz atsevišķas lapas jāpievieno šī nolikuma 10.1., 10.2. un 10.3. apakšpunktā minētā informācija. Pretendents ir tiesīgs parakstīt visus dokumentus kā vienu kopumu ar vienu drošu elektronisko parakstu.
5. Piedāvājumā ir jāietver:
	1. titullapa;
	2. pieteikums par piedalīšanos iepirkumā (nolikuma 2.pielikums);
	3. Pretendenta pieredzes apraksts (skatīt nolikuma 24. punktu (3.pielikums));
	4. finanšu piedāvājums (nolikuma 4.pielikums);
	5. pozitīvas atsauksmes vai to kopijas no Pasūtītājiem/-a par diviem sniegtiem pakalpojumiem, kas pierāda Pretendenta pieredzi, atbilstoši nolikuma 24.punktā noteiktajām prasībām;
	6. Apakšuzņēmēju un apakšuzņēmēja apakšuzņēmēju saraksts (nolikuma 5.pielikums) un vienošanās ar visiem apakšuzņēmējiem jāiesniedz *tikai* gadījumā, ja Pretendents plāno līguma izpildē piesaistīt apakšuzņēmējus, kuru sniedzamo pakalpojuma vērtība ir 10 procenti no kopējās iepirkuma līguma vērtības;
	7. pilnvaras kopija, ja Pretendenta pārstāvis ir pilnvarota persona (ja piedāvājumu iesniedz personālsabiedrība vai piegādātāju apvienība, tad piedāvājumā iekļauj pilnvaras kopiju, kas apliecina, piedāvājumā norādītās personas tiesības pārstāvēt attiecīgo personālsabiedrību vai piegādātāju apvienību);
	8. apliecinājums par neatkarīgi izstrādātu piedāvājumu (nolikuma 6. pielikums).
6. Piedāvājumā ietvertajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
7. Piedāvājums jāsagatavo latviešu valodā. Ja kāds dokuments vai citi piedāvājumā iekļautie informācijas materiāli ir svešvalodā, tam jāpievieno tulkojums latviešu valodā, kas ir noformēts atbilstoši normatīvo aktu prasībām. Pretendentam ir tiesības visu iesniegto dokumentu atvasinājumu un tulkojumu pareizību apliecināt ar vienu apliecinājumu.
8. Iesniegtie piedāvājumi, kuri iesniegti līdz nolikumā norādītajam iesniegšanas termiņam, paliek Pasūtītāja īpašums un netiek atdoti atpakaļ Pretendentiem.
9. Pretendenta piedāvājuma dokumentus paraksta Pretendenta pārstāvēt tiesīga vai Pretendenta pilnvarota persona. Personas, kuras paraksta piedāvājumu, paraksta tiesībām ir jābūt nostiprinātām atbilstoši normatīvajos tiesību aktos noteiktajam regulējumam. Ja piedāvājumā iekļauto dokumentāciju paraksta Pretendenta pilnvarota persona, piedāvājumam pievieno attiecīgu paraksta tiesīgās personas izdotu pilnvaru vai normatīvajos tiesību aktos noteiktā kārtībā apliecinātu pilnvarojuma kopiju. Piedāvājumā iekļauto dokumentu kopiju apliecinājumu ar parakstu apstiprina Pretendenta paraksta tiesīgā persona vai tās pilnvarota persona.
10. Piedāvājums Pretendentam jāiesniedz slēgtā aploksnē vai citā slēgtā iepakojumā, lai tajā iekļautā informācija nebūtu pieejama un redzama līdz piedāvājuma atvēršanas dienai. Piedāvājums Pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu un Pretendenta zīmoga (spiedoga) (ja tāds ir) nospiedumu apliecina Pretendenta pārstāvis.
11. Pirms iepirkuma nolikumā noteiktā piedāvājuma iesniegšanas termiņa beigām Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku Pretendenta līdzdalību šajā iepirkumā.
12. Pirms nolikumā noteiktā piedāvājuma iesniegšanas termiņa beigām, Pretendents ir tiesīgs grozīt iesniegto piedāvājumu, rakstveidā par to paziņojot Pasūtītājam. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā jābūt norādei, ka tie ir sākotnējā piedāvājuma grozījumi.
13. Pēc piedāvājumu iesniegšanas termiņa beigām Pretendents nevar savu piedāvājumu grozīt.
14. Pretendents, no saviem līdzekļiem, sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam.

**III. Nosacījumi Pretendenta dalībai IEPIRKumā un Pretendenta atlases dokumenti**

1. Pretendents, piegādātāju apvienības dalībnieks, pretendenta piesaistītais apakšuzņēmējs, kā arī persona, uz kuras iespējām pretendents balstās, ir reģistrēts normatīvajos aktos noteiktajā kārtībā – Uzņēmumu reģistra administrētajos reģistros vai nodokļu maksātāju reģistrā, vai līdzvērtīgā reģistrā ārvalstīs, ja attiecīgās valsts normatīvie akti to paredz.
2. Uz pretendentu neattiecas Publisko iepirkumu likuma (turpmāk – PIL) 9.panta astotajā daļā noteiktie izslēgšanas nosacījumi.
3. Pretendents iepriekšējo 3 (trīs) gadu laikā (2015., 2016., 2017. gads un 2018. gadā līdz piedāvājumu iesniegšanas termiņa beigām) ir ieguvis šādu pieredzi:
	1. organizējis vismaz divus seminārus un/vai konferences, un/vai citus pasākumus Rīgas pilsētas teritorijā, kurās katrā ir piedalījušās vismaz 100 personas un vismaz divus seminārus un/vai citus pasākumus ārpus Rīgas pilsētas teritorijas, kuros katrā ir piedalījušās vismaz 50 personas;
	2. organizējis seminārus un/vai citus pasākumus, kuru ietvaros ir nodrošināts pasākuma vadītājs, ēdināšanas pakalpojumi un/vai telpu noformējums, un/vai tehniskais nodrošinājums un muzikālais noformējums.
4. Lai novērtētu Pretendenta atbilstību paredzamā iepirkuma līguma izpildes prasībām, **Pretendentam jāiesniedz šādi dokumenti**:
	1. pieteikums par piedalīšanos iepirkumā (**2.pielikums**);
	2. Pretendenta pieredzes apraksts, kas apliecina atbilstību nolikuma 24. punkta prasībām **(3.pielikums**);
	3. finanšu piedāvājums (**4.pielikums**);
	4. pozitīvas atsauksmes vai to kopijas no Pasūtītājiem/-a par vismaz diviem sniegtiem pakalpojumiem, kas pierāda Pretendenta pieredzi, atbilstoši nolikuma 24.punktā noteiktajām prasībām. Atsauksmē jābūt ietvertai visai nepieciešamajai informācijai, lai Pasūtītājs varētu izvērtēt Pretendenta atbilstību attiecīgajai nolikuma prasībai, kā arī norādītajai pakalpojuma Pasūtītāja kontaktpersonai un kontaktinformācijai;
	5. tehniskais piedāvājums, kas aizpildīts atbilstoši Tehniskajai specifikācijai (nolikuma 1.pielikums);
	6. ja pretendents plāno piesaistīt apakšuzņēmējus iepirkuma līguma izpildē, jāiesniedz saraksts, kurā norādīti visi apakšuzņēmēji un apakšuzņēmēja apakšuzņēmēji, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka un katram šādam apakšuzņēmējam izpildei nododamo pakalpojuma līguma daļu (**5.pielikums**). Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekmē apakšuzņēmējā, vai kapitālsabiedrību, kurā ir izšķirošā ietekme kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. Saraksts jāiesniedz tikai gadījumā, ja pretendents plāno līguma izpildē piesaistīt apakšuzņēmēju;
	7. ja pretendents plānot piesaistīt apakšuzņēmējus iepirkuma līguma izpildē, papildus jāiesniedz vienošanās ar visiem apakšuzņēmējiem, kuru sniedzamo pakalpojumu vērtība ir 10 procenti no kopējās iepirkuma līguma vērtības, vai lielāka, un katram šādam apakšuzņēmējam izpildei nododamo pakalpojuma daļu, par piedalīšanos iepirkumā;
	8. Ja pretendents ir piegādātāju apvienība, papildus jāiesniedz:
		1. pilnvara par piegādātāju apvienības izvirzīto pārstāvi un iepirkuma procedūras dokumentācijas parakstīšanai pilnvaroto personu;
		2. informācija par piegādātāju apvienībā ietilpstošajiem dalībniekiem: dalībnieka nosaukums un vienotais reģistrācijas numurs, pasta adrese, kontaktpersona un tālruņa numurs, atbildības apjoms procentos, katras personas uzņemtos pienākumus paredzamā līguma saistību izpildē. Šo dokumentu paraksta katrs piegādātāju apvienības dalībnieks;
		3. ja piegādātāju apvienība nav izveidojusi personālsabiedrību - Pretendents pierāda, iesniedzot atbilstošus dokumentus iepirkuma komisijai, ka tam faktiski būs pieejami šo personu resursi, kas ir nepieciešami līguma izpildei uz visu iepirkuma līguma izpildes laiku, ciktāl tie būs nepieciešami.
	9. apliecinājums par neatkarīgi izstrādātu piedāvājumu (**6. pielikums**).
	10. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību var balstīties uz citu personu iespējām, tikai tad ja šīs personas sniegs pakalpojumus, kuru izpildei attiecīgās spējas ir nepieciešamas. Šādā gadījumā pretendentam ir jāiesniedz:
		1. personas, uz kuras iespējām tas balstās, nosaukumu, reģistrācijas numuru un juridisko adresi;
		2. iepirkuma nolikumā prasīto informāciju par tām atlases prasībām, kuru izpildē pretendents balstās uz citas personas iespējām;
		3. ja pretendents balstās uz citas personas iespējām, lai apliecinātu iepirkuma nolikuma minēto prasību izpildi, pretendents iesniedz personas, uz kuras iespējām pretendents balstās pārstāvja (pievienojama pilnvaras apliecināta kopija) parakstītu apliecinājumu vai vienošanos par nepieciešamo resursu nodošanu piegādātāja rīcībā.
5. Pretendents ir atbildīgs par sniegto ziņu patiesumu. Iepirkuma komisija ir tiesīga pārbaudīt Pretendenta sniegto ziņu patiesumu. Ja iepirkuma komisija, pārbaudot Pretendenta jebkuras sniegtās ziņas, konstatēs, ka tās neatbilst patiesībai, Pretendents no tālākas līdzdalības iepirkumā tiks izslēgts.

**IV. Finanšu piedāvājums**

1. Finanšu piedāvājums jāsagatavo atbilstoši nolikuma 4.pielikuma veidlapas paraugam.
2. Pretendents drīkst iesniegt tikai vienu finanšu piedāvājuma variantu.
3. Finanšu piedāvājumā cena jānorāda EUR bez pievienotās vērtības nodokļa (PVN) ar divām zīmēm aiz komata.
4. Finanšu piedāvājumā tiek iekļautas visas ar tehniskās specifikācijas un līguma noteikto prasību izpildi saistītās izmaksas t.sk., administratīvās izmaksas, nodokļi un nodevas, kā arī pārējās izmaksas, izņemot PVN. Papildu izmaksas līguma darbības laikā netiks pieļautas.

**V. Tehniskais piedāvājums**

1. Tehniskais piedāvājums jāsagatavo atbilstoši nolikuma 1.pielikumam “Tehniskā specifikācija”.
2. Tehniskajam piedāvājumam ir pilnībā jāatbilst tehniskās specifikācijas prasībām.

**VI. Piedāvājumu vērtēšana**

1. Tiks salīdzināti un vērtēti tikai tie piedāvājumi, kas iesniegti nolikumā paredzētajā kārtībā un termiņā. Iepirkuma komisija veic iesniegto Pretendentu piedāvājumu vērtēšanu slēgtā sēdē un pārbauda piedāvājumu atbilstību visām Nolikumā noteiktajām prasībām un izvēlas piedāvājumu saskaņā ar Publisko iepirkumu likuma (turpmāk – PIL) 51. panta ceturto daļu – “piedāvājums ar viszemāko cenu”.
2. Iepirkuma komisija vērtēs Pretendenta piedāvājuma noformējuma atbilstību nolikuma II. nodaļas prasībām.Ja iepirkuma komisija vērtēšanas procesā konstatēs būtisku piedāvājuma neatbilstību noformējuma prasībām, kuras var ietekmēt turpmāko lēmumu pieņemšanu attiecībā uz Pretendentu, iepirkuma komisija ir tiesīga Pretendenta piedāvājumu noraidīt un izslēgt no tālākas vērtēšanas.
3. Iepirkuma komisija vērtēs piedāvājuma noformējuma un piedāvājumā pieļautās neprecizitātes būtiskumu, ja, vērtējot, iesniegtos piedāvājumus tiks konstatētas drukas kļūdas vai citas nebūtiskas dokumenta satura neprecizitātes, kas ir acīmredzama kļūda un ja šī pieļautā neprecizitāte nevar ietekmēt turpmākā lēmuma pieņemšanu attiecībā uz Pretendentu, iepirkuma komisija ir tiesīga Pretendenta piedāvājumu turpināt vērtēt.
4. Iepirkuma komisija vērtēs, vai Pretendents atbilst nolikuma III. nodaļā noteiktajām atlases prasībām. Ja Pretendents nav, iesniedzis visus, nolikuma 25.punktā pieprasītos dokumentus, vai iesniegtā informācija neapliecina Pretendenta atbilstību nolikuma 22., 23. un 24. punktā noteiktajām prasībām, iepirkuma komisija vērtēs neiesniegto dokumentu vai nepilnību būtiskumu. Ja iepirkuma komisija konstatēs, ka pretendenta piedāvājumā norādītā informācija norādīs uz acīmredzamu pretendenta neatbilstību nolikumā noteiktajām atlases prasībām, piedāvājums tiks noraidīts un izslēgts no tālākas vērtēšanas.
5. Iepirkuma komisija vērtēs pretendenta tehniskā piedāvājuma atbilstību iepirkuma nolikuma V. nodaļas prasībām. Ja pretendenta tehniskais piedāvājums neatbildīs tehniskās specifikācijas prasībām, pretendents tiks noraidīts un tā piedāvājums tālāk netiks vērtēts.
6. Vērtējot finanšu piedāvājumu, iepirkuma komisija pārbaudīs vai piedāvājumā nav aritmētisko kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā ņems vērā labojumus. Par aritmētisko kļūdu labojumiem Pasūtītājs informēs Pretendentu.
7. Pēc finanšu piedāvājuma pārbaudes, iepirkuma komisija vērtēs Pretendentu, kurš iesniedzis piedāvājumu ar viszemāko cenu (nolikuma 5. pielikumā “Finanšu piedāvājums” norādītā kopējā zemākā cena bez PVN).
8. Iepirkuma komisija veiks PIL 9. panta astotajā daļā noteikto Pretendentu izslēgšanas nosacījumu pārbaudi, ievērojot PIL 9. panta devītajā, desmitajā, vienpadsmitajā un divpadsmitajā daļā noteikto kārtību, pārbaudīs tikai attiecībā uz Pretendentu, kuram būtu piešķiramas līguma slēgšanas tiesības.
9. Iepirkuma komisija ar lēmumu par uzvarētāju iepirkumā atzīs Pretendentu, kurš izraudzīts atbilstoši nolikumā noteiktajām prasībām un kritērijiem un nav izslēdzams no dalības iepirkumā saskaņā ar PIL 9. panta astoto daļu.
10. Iepirkuma komisija atbilstoši Starptautisko un Latvijas Republikas nacionālo sankciju likuma 11.1pantam, pārbaudīs, vai uz Pretendentu, tā valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, ja Pretendents ir personālsabiedrība, kuram būtu piešķiramas iepirkuma līguma slēgšanas tiesības, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras varētu ietekmēt līguma izpildi.
11. Lēmumu par iepirkuma rezultātiem iepirkuma komisija Pretendentiem paziņo rakstiski 3 (trīs) darba dienu laikā pēc lēmuma pieņemšanas dienas.
12. Ja, pirms lēmuma par iepirkuma līguma slēgšanas tiesību piešķiršanas, iepirkuma komisija konstatēs, ka vismaz divu piedāvājumu novērtējums ir vienāds, par iepirkuma uzvarētāju tiks noteikts Pretendents, kura organizētajos pasākumos piedalījušos personu skaits kopsummā ir lielākais, atbilstoši pretendenta pieredzes aprakstā norādītajam.
13. Ja iesniegti iepirkuma nolikumā noteiktajām prasībām neatbilstoši piedāvājumi vai iepirkumā vispār netiks iesniegti piedāvājumi, iepirkuma komisija pieņems lēmumu izbeigt iepirkumu bez rezultāta. Šādā gadījumā Pasūtītājs triju darbdienu laikā pēc tam, kad pieņemts lēmums izbeigt iepirkumu bez rezultāta, sagatavos un publicēs publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu, kā arī savā Pasūtītāja profilā nodrošinās brīvu un tiešu elektronisku piekļuvi šim lēmumam.

## VII. IEPIRKUMU KOMISIJAS TIESĪBAS UN PIENĀKUMI

1. Iepirkuma komisijas darbu organizē un vada komisijas priekšsēdētājs. Iepirkuma komisijas priekšsēdētājs nosaka komisija sēdes vietu, laiku un kārtību, kā arī sasauc un vada komisijas sēdes.
2. Iepirkuma komisijai ir tiesības:
	1. pieprasīt, lai Pretendents precizētu informāciju par savu iesniegto piedāvājumu, ja tas nepieciešams piedāvājumu noformējuma pārbaudei, Pretendentu atlasei, kā arī piedāvājumu novērtēšanai;
	2. normatīvajos aktos neteiktajā kārtībā labot finanšu piedāvājumos konstatētās aritmētiskās kļūdas;
	3. izslēgt Pretendentu no turpmākas dalības iepirkuma procedūrā, ja Pretendents nav iesniedzis visu komisijas pieprasīto informāciju, vai ir sniedzis nepatiesu informāciju;
	4. izvēlēties nākamo lētāko piedāvājumu, ja izraudzītais Pretendents atsakās slēgt iepirkuma līgumu ar Pasūtītāju;
	5. pieaicināt ekspertus piedāvājuma atbilstības pārbaudē un piedāvājuma vērtēšanā;
	6. jebkurā brīdī pārtraukt iepirkuma procedūru, ja tam ir objektīvs pamatojums.
3. Iepirkuma komisijai ir pienākums:
	1. nodrošināt iepirkuma procedūras norisi un dokumentēšanu;
	2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
	3. normatīvajos aktos noteiktajā kārtībā sniegt informāciju par iepirkuma procedūru pēc ieinteresēto personu pieprasījuma;
	4. vērtēt Pretendentus un to iesniegtos piedāvājumus saskaņā ar Publisko iepirkumu likumu, nolikumu un tehnisko specifikāciju, izvēlēties piedāvājumu vai pieņemt lēmumu par iepirkuma procedūras izbeigšanu.

## VIII. PRETENDENTA TIESĪBAS UN PIENĀKUMI

1. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas šajā nolikumā noteiktās prasības. Piedāvājuma iesniegšana apliecina Pretendenta piekrišanu visiem šī nolikuma noteikumiem.
2. Pretendentam ir pienākums rakstveidā un iepirkuma komisijas norādītajā termiņā sniegt atbildes uz iepirkuma komisijas pieprasījumiem. Šī noteikuma neievērošana bez attaisnojoša iemesla un iepirkuma komisijas pieprasījumu neizpilde var būt par iemeslu, lai Pretendenta piedāvājums tiktu noraidīts tālākai izskatīšanai un netiktu vērtēts.
3. Pretendentam ir pienākums no Pasūtītāja saņemtos iepirkuma materiālus nenodot trešajām personām un izmantot tos tikai iepirkuma piedāvājuma izstrādei.
4. Pretendentam atbilstoši PIL 68. pantā noteiktajam ir tiesības iesniegt Iepirkumu uzraudzības birojam iesniegumu par iepirkuma komisijas darbību attiecībā uz iepirkuma likumību, ja tas uzskata, ka iepirkuma komisija nav ievērojusi iepirkumu regulējošo normatīvo aktu prasības un tādējādi pārkāpusi Pretendenta likumīgās tiesības un intereses.
5. Pretendentam ir tiesības pieprasīt Pasūtītājam piedāvājumā iekļautās konfidenciālās informācijas neizpaušanu atbilstoši normatīvo aktu prasībām.

**IX. GALVENIE LĪGUMISKIE NOSACĪJUMI**

1. Iepirkuma līgums tiks slēgts, pamatojoties uz iepirkuma nolikumu, tehnisko specifikāciju un Pretendenta piedāvājumu.
2. Atbilstoši Tehniskās specifikācijas prasībām, Pretendents 3 (trīs) darba dienu laikā pēc Līguma noslēgšanas dienas iesniedz scenāriju izskatīšanai Līgumā norādītajai Pasūtītāja pilnvarotajai personai – kontaktpersonai, nosūtot scenāriju uz Līgumā norādīto Pasūtītāja pilnvarotās personas e-pasta adresi. Pasūtītāja pilnvarotā persona izskata un saskaņo scenāriju vai nosūta Pretendenta kontaktpersonai motivētu pretenziju ar nepieciešamajiem labojumiem uz Pretendenta elektronisko pasta adresi. Ja scenārijā veicami labojumi, Pretendents 2 (divu) darba dienu laikā veic nepieciešamos labojumus un nosūtīta scenāriju atkārtotai saskaņošanai, no dienas, kad Līgumā noteiktā Pasūtītāja pilnvarotā persona pretenzijā norādījusi uz nepieciešamību veikt labojumus.
3. Pretendentam jānodrošina pakalpojumu sniegšana līdz pilnīgai saistība izpildei, bet ne ilgāk kā līdz 2018.gada 28.decembrim.
4. Par pakalpojuma nesniegšanu līgumā noteiktajos termiņos Pretendents maksā Pasūtītājam līgumsodu par katru kavētu darba dienu 0,1% (viena procenta desmitdaļa) no Līguma kopējās summas. Izpildītājam piemērotā līgumsoda summa nevar pārsniegt 10% no Līguma kopējās summas.
5. Par pakalpojumu samaksas termiņu kavēšanu Pasūtītājs maksā Izpildītājam līgumsodu par katru kavētu maksājuma dienu 0,1% (viena procenta desmitdaļa) apmērā no Līguma kopējās summas pēc Izpildītāja rēķina saņemšanas, bet ne vairāk kā 10% (desmit procentu) no Līguma kopējās summas.
6. Norēķins ar Pretendentu tiek veikts ar pārskaitījumu līgumā norādītajā Pretendenta bankas kontā 10 darba dienu laikā pēc Pretendenta rēķina saņemšanas. Rēķinu Pretendents sagatavo un iesniedz pēc darbu pieņemšanas - nodošanas akta abpusējas parakstīšanas. Rēķinu iesniedz par tādu darbu apjomu, kāds norādīts abpusēji parakstītajā darbu pieņemšanas-nodošanas aktā.
7. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”.
8. Līgums var tik grozīts, vai, papildināts atbilstoši, PIL 61. panta nosacījumiem, noslēdzot rakstveida vienošanos, kas pēc tās abpusējas parakstīšanas kļūst par Līguma neatņemamu sastāvdaļu.
9. Puses savlaicīgi, bet ne vēlāk kā trīs darbdienu laikā informē par jebkurām izmaiņām saimnieciskajā darbībā, t.sk. par juridiskās adreses, vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.
10. Visas domstarpības, kas saistītas ar Līguma izpildi, tiek risinātas, Pusēm savstarpēji vienojoties. Ja vienošanās netiek panākta 15 (piecpadsmit) dienu laikā, tad strīds tiek nodots izskatīšanai tiesā Latvijas Republikā normatīvajos aktos noteiktajā kārtībā.
11. Puses tiek atbrīvotas no atbildības par Līguma saistību nepildīšanu vai daļēju izpildi nepārvaramas varas apstākļu dēļ, kurus Līguma slēgšanas brīdī Puses nevarēja ne paredzēt, ne novērst, ne ietekmēt un par kuru rašanos Puses nav atbildīgas.
12. Pasūtītājs ir tiesības vienpusēji izbeigt Līgumu, ja Līgumā Pasūtītāja ietverto saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumus, kuru nodrošināšanai noslēgts Līgums, vai arī veic šo funkciju vai uzdevumus samazinātā apjomā.

**X. PIELIKUMI**

|  |  |
| --- | --- |
| 1.pielikums | Tehniskā specifikācija; |
| 2.pielikums | Pieteikums par piedalīšanos iepirkumā; |
| 3.pielikums | Pretendenta pieredzes apraksts; |
| 4.pielikums | Finanšu piedāvājums; |
| 5.pielikums | Apakšuzņēmēju un apakšuzņēmēja apakšuzņēmēju saraksts; |

 6. pielikums Apliecinājums par neatkarīgi izstrādātu piedāvājumu.